Toukoraunikki

Toukoraunikki eli toukokukka (Gypsophila vaccaria, syn. Vaccaria hispanica, V. pyramidata, V. segetalis) on punakukkainen kohokkikasvilaji.Plants of the World Online: Gypsophila vaccaria (L.) Sm.  Viitattu 8.2.2022.Suomen Lajitietokeskus: Toukoraunikki – Gypsophila vaccaria Viitattu 8.2.2022. Laji luokitellaan nykyisin raunikkeihin eli harsoraunikkeihin ja aiemmin se on ollut ainoana lajina toukokukkien Vaccaria suvussa.Den virtuella floran: Vaccaria – Åkernejlikor. Viitattu 16.9.2012.  

 Ulkonäkö ja koko 
Yksivuotinen toukoraunikki kasvaa 25–60 senttimetriä korkeaksi. Koko kasvi on kalju. Sinivihreät, vastakkain kasvavat lehdet vaihtelevat muodoltaan suikeista puikeisiin ja ne ovat hertta- ja yhdistyvisiä. Pituudeltaan lehdet ovat 4–7 cm. Kukinto on harsu, monikukkainen kaksihaarainen viuhko. Kukan verhiö on ulkoverhiötön, pullea ja viisisärmäinen, särmät ovat siipipalteisia. Kukan teriö on 15–25 mm leveä, väriltään vaalean- tai tummanpunainen ja lisäteriötön. Emin vartaloita on kaksi. Suomessa toukoraunikki kukkii heinä-elokuussa. Hedelmä on neliliuskaisesti aukeava kota.Retkeilykasvio 1998, s. 123.Suuri Pohjolan kasvio 2005, s. 153.

 Levinneisyys 
Toukoraunikki on alun perin kotoisin Etelä-Euroopasta Välimeren alueelta.Den virtuella floran: Åkernejlika Viitattu 16.9.2012.  Suomessa toukoraunikki on satunnainen uustulokas, jota on tavattu eri puolilta Etelä- ja Keski-Suomea Kemin korkeudelle saakka.

 Elinympäristö 
Pohjois-Euroopassa toukoraunikkia tavattiin aikaisemmin rikkakasvina etenkin kaurapelloissa. Nykyään lajia tavataan lähinnä tulokkaana erilaisilla joutomailla, kuten myllypaikoilla, satamissa, ratapihoilla ja kaatopaikoilla.

 Käyttö 
Toukoraunikin siemeniä myydään toisinaan kesäkukkasiemensekoituksissa.

 Lähteet 
 Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
 Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

 Viitteet 

 Aiheesta muualla 
 Kasviatlas 2020: Toukoraunikin levinneisyys Suomessa.
 ITIS: Vaccaria hispanica 
 United States Department of Agriculture (USDA): Vaccaria hispanica 
 Flora of China: Vaccaria hispanica 

Luokka:Raunikit